﻿တဲတၧၭ Titus 1

1 Paul, a servant of God, and an apostle of Jesus Christ, according to the faith of God’s chosen ones, and the knowledge of the truth which is according to godliness,
1 ယွၩအဎီးအၡၩ ဒဲယ့ၫၡူၬဎရံၬအၡၩ ဆၧအၪ့မၧၫ့ဖိၪယၧၩ, စပီလူၫယီၩ, ဘဲၫယွၩအၡၩရွံန့ဖိၪလဖၪ အဆၧနဲၩ အဂး, ဘဲၫဆၧၥ့ၪယၫ ဆၧမွဲဆၧတီၩ ဘဲၫဆၧယူၭဆၧယၪ့ယွၩ အၥိၭ အဂး,

2 in hope of eternal life, which God, who can’t lie, promised before time began;
2 လၧဆၧယိလါ ဆၧမၧၫ့ လၩ့ဆိၩလၩ့ကၠၪ အဂး, လၧယွၩ လၧအချဲၩ့ ဆၧအဘျံၭအဘျၪ လၥ့ၪဘၪ လဂၩ စံၭဝဲၩဝ့ၫ, လၧအဆၧၫ့အထီ လချုၭ အီၪထၪ့ဒံၭဘၪနီၪ,

3 but in his own time revealed his word in the message with which I was entrusted according to the commandment of God our Savior;
3 အ့ၪမွဲ ထီးအမုအလၩဒၪဝ့ၫ အ့ၪဘၪယူၭ တၭ, နဲၪဖျီၪ အလူအထၫ လၧဆၧလီၩလၩ့လၬလၩ့ လၧအဖ့ၪလၫ့ယၧၩ ဘဲၫယွၩ, ဆၧထိးထဲၩ့တၩ့ထဲၩ့ပၧၩ, အဆၧမၪလူၬ အၥိၭနီၪ,

4 to Titus, my true child according to a common faith: Grace, mercy, and peace from God the Father and the Lord Jesus Christ our Savior.
4 ယစံၭ စတဲတၧၭ, ဖိၪထံး ဘဲၫဆၧနဲၩ အၥိၭနီၪ; ဆၧအခိးအတၩ, ဒဲဆၧယၫ့ၥုၪ့ယၫ့ၥၭ, ဒဲဆၧဘၪလိၬအိၭလိၬ လၧပဖါယွၩ, ဒဲလၧဆၧထိးထဲၩ့တၩ့ထဲၩ့ပၧၩ ကဆါ ယ့ၫၡူၬဎရံၬ အအီၪနီၪ, မွဲအဘၪနၧၩဆံၭ.

5 I left you in Crete for this reason, that you would set in order the things that were lacking, and appoint elders in every city, as I directed you;
5 ယအီၪက့ၪထီနၧၩ လၧကြံတံၫ အဖၧၩ့, အဂဲးဘဲၫယီၩ ဘဲၫၥိၭ နမိမၩဂ့ၩထၪ့ထဲၩ့ ဆၧလၧအလလၧၫ့လဎွ့ၩဘၪ, ဒဲအီၪက့ၪလၩ့ ၦၥုၪ့က့ၭၥၭၡါ လၧလဒိၩ့ဘၪလဒိၩ့ လဒိၩ့ဘၪလဒိၩ့ အဖၧၩ့, ဘဲၫယမၪလူၬဝဲၩနၧၩ အၥိၭနီၪလီၫ.

6 if anyone is blameless, the husband of one wife, having children who believe, who are not accused of loose or unruly behavior.
6 ၦလၧဆၧအီၪက့ၪ ဆၧမၪ လၧအလီၩ့ အ့ၪလအီၪဘၪတၭ, အီၪလၧအမၫလဂၩနီၪ, အီၪလၧအဖိၪအလံၩ လၧအနဲၩဆၧ ဒဲဆၧအီၪက့ၪ ဆၧမၪ လၧအလီၩ့ လၧအမၩဖိၬ အၥၭလဲးၥၭဘျၪ အခဲၫ့ လအီၪဘၪနီၪ, လမွဲဘၪ ၦအနါကဲၪ့နီၪ, [အီၪက့ၪ အဝ့ၫဒၪဆံၭ.]

7 For the overseer must be blameless, as God’s steward; not self-pleasing, not easily angered, not given to wine, not violent, not greedy for dishonest gain;
7 အဂဲးဘဲၫယီၩ ဘဲၫၦယိ ယွၩအဆၧဖိၪဆၧလံၩ အၥိၭနီၪ, ဆရၫယိဆၧလဂၩ ဘၪအီၪ လၧဆၧအီၪက့ၪ ဆၧမၪ လၧအလီၩ့ အလးလအီၪဘၪလီၫ. လမွဲဘၪ ၦလၧအမၩ ထီးဒၪအၥၭ, ၦလၧအၥၭထၪ့ လချဲၫ့ဘၪ, ၦလၧအလအီၪဘၪ လၧစဘံၭထံၫ အနဲၩ့ထံၭ, ၦလဒိၪလထးဘၪဆၧ, ဒဲၦမၩဆၧ လၧအလၩအဖၩ့ လအီၪဘၪ ဘဲၫအမိန့ အၪထၪ့ဆၧ အၥိၭနီၪ, မွဲအ့ၬ.

8 but given to hospitality, a lover of good, sober minded, fair, holy, self-controlled;
8 အ့ၪမွဲ ၦလၧအထိးဆၧၫ့ ၦမွံၩၥံၪ, ၦလၧအအဲၪ ၦအဂ့ၩ, ၦလၧအအီၪက့ၪအၥၭ တၡါၡါ, ၦလၧအတီၩအလီၩ့, ၦလၧအဆံၫ့အဎံၪ, ၦလၧအထုၭအၥၭလီၫ.

9 holding to the faithful word which is according to the teaching, that he may be able to exhort in the sound doctrine, and to convict those who contradict him.
9 ဘၪဖီၪ့ထၬ ဆၧတီၩအလူ ဘဲၫဆၧၥီၪ့ထဲၩ့ဝ့ၫ အၥိၭနီၪ, ဘဲၫၥိၭ အမိၥီၪ့အၪ့ယၫဆၧ လၧဆၧၥီၪ့ဆၧၥၫ့ အဂ့ၩအဘၪ ဒဲဘဲၫၥိၭ အပဂၨၪထၪ့, ဒဲပဒၩ့ထၬ ၦဂဲးလိၬတ့ၭလိၬလဖၪ မိၥ့ၪလီၫ.

10 For there are also many unruly men, vain talkers and deceivers, especially those of the circumcision,
10 အဂဲးဘဲၫယီၩ ၦလၧအနါကဲၪ့ ချဲၩ့ဆၧပျီၩပျီၩ, ဒဲၦအၪ့လီၫဆၧၥံၪ အီၪဝ့ၫ အၪဂၩ, လၧၦဒိၭဆၧကူၭတရံၭ အကျၩ အၪဒံၭလီၫ.

11 whose mouths must be stopped; men who overthrow whole houses, teaching things which they ought not, for dishonest gain’s sake.
11 အဝ့ၫၥံၪနီၪ ဆၧဘၪမၩဘံၭထၬအနိၭ လီၫ. ဘဲၫၥိၭ အမိန့အၪထၪ့ အဆၧ လၧအလၩအဖၩ့ လအီၪဘၪနီၪ, အဝ့ၫၥံၪ ၥီၪ့ထဲၩ့ၥၫ့ထဲၩ့ဆၧ လၧအလကြၨၭဘၪ, ဒဲမၩချုၭလၩ့ ၦဂံၪ့ၥံၪ ထၧၫ့ဖျိၪ့ယၫလီၫ.

12 One of them, a prophet of their own, said, “Cretans are always liars, evil beasts, and idle gluttons.”
12 ၦလၧအကျၩဒၪဝ့ၫ အမီၪလဂၩ စံၭဝ့ၫ, ၦကြံတံၫဖိၪ မွဲၦချဲၩ့ဘျံၭချဲၩ့ဘျၪဆၧ လထံၪဎးဘီၩ့ဎး နီၪ, ဆၧဖိၪဆၧဎါအအၧၩ့, ၦအၪ့လၨၪဆၧ ထီးအဂူၭဖိၫ့ကၭလီၫ.

13 This testimony is true. For this cause, reprove them sharply, that they may be sound in the faith,
13 ဆၧထိးအၥၭယီၩ မွဲအတီၩလီၫ. မၩအၥၭဘဲၫနီၪတၭ, အၪ့ၥီၪ့ဆီၪ့ အဝ့ၫၥံၪ ဘဲၫၥိၭ အၥၭ မိအီၪဂုးခၧၫ့ လၧဆၧနဲၩ အဖၧၩ့ဆံၭ.

14 not paying attention to Jewish fables and commandments of men who turn away from the truth.
14 ဘဲၫၥိၭ အထီးခိၭနၪ ၦယုဒၫဖိၪၥံၪ အပိၩ့လဖၪနီၪ လဂ့ၩ, ဒဲၦၡၩ အဆၧၥီၪ့ဆၧၥၫ့ လၧအအၪ့မၧၫ့ ၦခွံၬၡိၭခွံၬ ဆၧမွဲဆၧတီၩလဖၪနီၪ, ခိၭနၪလၧၩ့ လဂ့ၩ.

15 To the pure, all things are pure; but to those who are defiled and unbelieving, nothing is pure; but both their mind and their conscience are defiled.
15 ကယဲ ဆၧထီးအလူၬနီၪ မွဲအဆံၫ့ လၧၦအဆံၫ့လဖၪ အဂး, အ့ၪမွဲ ၦလၧအလဆံၫ့ဘၪ, ဒဲၦလၧအလနဲၩဘၪ ဆၧလဖၪနီၪ, ဆၧဆံၫ့ လၧအဂး နးမံၩ့အ့ၬ. မွဲ အၥၭကိၪ့ၥ့ၪ ဒဲအကၪ့ၡၧၫ့ ဒၪလ့ၬနီၪ လဆံၫ့ဘၪလီၫ.

16 They profess that they know God, but by their works they deny him, being abominable, disobedient, and unfit for any good work.
16 အဝ့ၫၥံၪ စံၭလၩ့အၥၭ လၧအၥ့ၪယၫ ယွၩနီၪ, အ့ၪမွဲ မီၪ့ဘံၭဝ့ၫ လၧအမၩဆၧဖံၭဆၧ အဖၧၩ့, မွဲၦလၧအၥၭလိၪ, ဒဲလခိၭနၪဘၪဆၧ ဒဲကယဲ ဆၧမၩဂ့ၩ လမံၩ့လါလါနီၪ မွဲအခွံၬၡိၭခွံၬဝ့ၫဒၪလီၫ.

တဲတၧၭ Titus 2

1 But say the things which fit sound doctrine,
1 အ့ၪမွဲ နဝ့ၫဒၪယီၩ, လီၩလၩ့လၬလၩ့ ဆၧအဂ့ၩ, ဒဲဆၧၥီၪ့ဆၧၥၫ့ၥံၫ့ဆ့ၬ,

2 that older men should be temperate, sensible, sober minded, sound in faith, in love, and in patience:
2 ဘဲၫၥိၭ ၦၥၭၡါအခွၫလဖၪ မိမွဲ ၦခိၭအၥၭ, ၦအီၪက့ၪအၥၭ တၡါၡါ, ၦဆီၫ့မီၪ့ဆၧ ထံၫထံၫဆၭဆၭ, ၦလၧအၥၭအီၪဆီၪ့ လၧဆၧနဲၩ အဖၧၩ့, လၧဆၧအဲၪဆၧကွံၩ အဖၧၩ့, လၧဆၧအွံၪၥၭဆၧၩ့ အဖၧၩ့နီၪဆ့လီၫ.

3 and that older women likewise be reverent in behavior, not slanderers nor enslaved to much wine, teachers of that which is good;
3 ၦၥၭၡါအမုၪလဖၪနီၪဆ့, ဘဲၫၥိၭ အဝ့ၫၥံၪ မိမၩဆၧဖံၭဆၧ လၧအဂ့ၩ ဘၪဆဲၫ့ လၧဆၧဆံၫ့ဎံၪတၭ, လမွဲဘၪ ၦအီၪက့ၪဆၧမၪ လတီၩဘၪ လၧဂူၫဂၩ အလီၩ့, လမွဲဘၪ ၦအီၩလၨၪ စဘံၭထံၫတၭ, မွဲၦၥီၪ့ဆၧ လၧအဂ့ၩ,

4 that they may train the young women to love their husbands, to love their children,
4 ဘဲၫၥိၭ အမိၥီၪ့ထဲၩ့ ၦမုၪ လၧအၥၭဘၪ့လဖၪ လၧအမိအဲၪ အဝၩၥံၪ, ဒဲအဲၪ အဖိၪအလံၩၥံၪ,

5 to be sober minded, chaste, workers at home, kind, being in subjection to their own husbands, that God’s word may not be blasphemed.
5 ၦဆီၫ့မီၪ့ဆၧ ထံၫထံၫဆၭဆၭ, ၦဆံၫ့ဎံၪ, ၦယိအဂံၪ့ဒၪဝ့ၫ, ၦအဂ့ၩ, ၦခိၭနၪ အဝၩၥံၪအလူ ဘဲၫၥိၭ ယွၩအလူအထၫ မိဖီၩ့မိဖျ့ၭဝ့ၫ လၧဆၧဒုၪဒွ့ၪနီၪဆံၭ.

6 Likewise, exhort the younger men to be sober minded;
6 ဘဲၫနီၪအၥိၭ ပဂၨၪထၪ့ ၦဖိၪၥၪခွၫလဖၪ, ဘဲၫၥိၭ အမိအီၪက့ၪအၥၭကိၪ့ၥ့ၪ တၡါၡါဆံၭ.

7 in all things showing yourself an example of good works; in your teaching showing integrity, seriousness, incorruptibility,
7 ဒုၭနဲၪ နနၫ့ဆါဒၪနဝ့ၫ လၧဆၧမၩဂ့ၩ အဒီၩ့အထ့ၬ လၧဆၧလမံၩ့လါလါ အဖၧၩ့နီၪ; လၧဆၧၥီၪ့ဆၧၥၫ့ အဖၧၩ့[ဒုၭနဲၪ] ဆၧလအုၪဘၪတၭ, ဆၧအီၪက့ၪအၥၭ တၡါၡါ,

8 and soundness of speech that can’t be condemned; that he who opposes you may be ashamed, having no evil thing to say about us.
8 ဆၧချဲၩ့ အဂ့ၩအဘၪ လၧၦအီၪက့ၪဆၧမၪ လၥ့ၪဘၪ, ဘဲၫၥိၭ ၦလၧအမၩထံၬထၬဆၧလဖၪ အမ့ၬမိမဲဝ့ၫ, လၧအစံၭအၧၩ့ နၥံၪအလး လအီၪဘၪ အဂဲးလီၫ.

9 Exhort servants to be in subjection to their own masters, and to be well-pleasing in all things; not contradicting;
9 ပဂၨၪထၪ့ ဆၧအဎီးအၡၩလဖၪ ဘဲၫၥိၭ အမိခိၭနၪ အကဆါဒၪဝ့ၫ အလူအထၫတၭ, မၩဝ့ၫ ထီးဒၪအၥၭ လၧဆၧထီးအလူၬ အဖၧၩ့တၭ, လချဲၩ့ဆၧၫ့ဘၪဆၧ,

10 not stealing, but showing all good fidelity; that they may adorn the doctrine of God, our Savior, in all things.
10 ဒဲလအၪ့ဂူၪဘၪဆၧ, ဒဲဒုၭနဲၪ အလူတီၩ ဂ့ၩဘၪစဲၪ လၧဆၧထီးအလူၬ အဖၧၩ့, ဘဲၫၥိၭ ဆၧထိးထဲၩ့တၩ့ထဲၩ့ ပၧၩ, ယွၩအဆၧၥီၪ့ဆၧၥၫ့ မိဘၪ ဆၧကယၧၩ့အၥၭ လၧအဝ့ၫၥံၪ အဆၧမၩ ထီးအလူၬ အဖၧၩ့ဆံၭ.

11 For the grace of God has appeared, bringing salvation to all men,
11 အဂဲးဘဲၫယီၩ ယွၩအခိးအတၩ ဖျီၪထၪ့ယူၭ လၧဆၧထိးထဲၩ့တၩ့ထဲၩ့ လၧၦထီးအလူၬ အဂးယူၭ,

12 instructing us to the intent that, denying ungodliness and worldly lusts, we would live soberly, righteously, and godly in this present world;
12 ၥီၪ့ထဲၩ့ၥၫ့ထဲၩ့ပၧၩ, လၧပဘၪမီၪ့ဘံၭ ဆၧလယူၭလယၪ့ဘၪ ယွၩ, ဒဲဆၧၥၭကွံၩ ဆၧဘၪဆဲၫ့ လၧဂၪ့ခိၪ တၭ, ပဘၪအီၪလၧအယီၩ လကၠၪအဆိၩယီၩ ဘဲၫၦလၧအအီၪက့ၪအၥၭ တၡါၡါ, ဒဲၦၥုၪ့တီၩၦၥၭလီၩ့, ဒဲၦယူၭယၪ့ယွၩ,

13 looking for the blessed hope and appearing of the glory of our great God and Savior, Jesus Christ;
13 လၧပယိဆီၫ့မီၪ့ ဆၧယိလါမုၬ အဂဲး ဆၧဒိၪယွၩ ဒဲၦထိးထဲၩ့တၩ့ထဲၩ့ပၧၩ ယ့ၫၡူၬဎရံၬ အဆၧအီၪဖျီၪ လၧဆၧလၩဆၧဖၩ့နီၪလီၫ.

14 who gave himself for us, that he might redeem us from all iniquity, and purify for himself a people for his own possession, zealous for good works.
14 အဝ့ၫဒၪ လဂၩနီၪ ဖ့ၪလၫ့ခွံၬယူၭအၥၭ လၧပကၠီၩ့ ဘဲၫၥိၭ အမိဎွ့ၩန့ထဲၩ့ပၧၩ လၧဆၧအၧၩ့ ထီးအလူၬ အဖၧၩ့, ဒဲမိမၩဆံၫ့ထၪ့ ၦလဆၨၩ လၩ့မဲၩဒၪဆၧ လၧအဂးဒၪဝ့ၫ ၦလၧအအီၪ လၧဆၧကျ့ၭစၨၭဆီၪ့ လၧဆၧမၩဂ့ၩ အဖၧၩ့လီၫ.

15 Say these things and exhort and reprove with all authority. Let no man despise you.
15 ဆၧနီၪလဖၪ လီၩဘၪ ဒဲပဂၨၪထၪ့ဆၧ, အၪ့ၥီၪ့ဆၧ လၧကယဲ ဆၧအစီၩ့အမၩ့ ထီးအလူၬ အဖၧၩ့ဆံၭ. မွဲ ၦထီးမၩကြၩ့ထမးနၧၩ နးဂၩ လဂ့ၩ.

တဲတၧၭ Titus 3

1 Remind them to be in subjection to rulers and to authorities, to be obedient, to be ready for every good work,
1 ဒုၭနၪ့ထၪ့ အဝ့ၫၥံၪ လၧအဘၪအီၪက့ၪအၥၭ လၧၦအခိၪ, ဒဲၦအီၪလၧအစီၩ့အမၩ့ အဖၫ့လၬ ဒဲအဘၪခိၭနၪ ၦစ့ၩရၫ့ဆၧလဖၪ, ဒဲအဘၪအီၪတဲၩ့ဝဲၩအၥၭ လၧကယဲ ဆၧမၩဂ့ၩ လမံၩ့လါလါ အဂး,

2 to speak evil of no one, not to be contentious, to be gentle, showing all humility toward all men.
2 လဒုၪဒွ့ၪဘၪ ၦနးဂၩ. လအဲၪ့လိၬဆိၭချဲၩ့ဘၪ, မွဲအအွံၪၥၭဆၧၩ့ဆၧ, ဒဲအဘၪဒုၭနဲၪ ကယဲ ဆၧၥၭဆၧၩ့ လၧၦထီးအလူၬ အမ့ၬယၫ ဆံၭ.

3 For we were also once foolish, disobedient, deceived, serving various lusts and pleasures, living in malice and envy, hateful, and hating one another.
3 အဂဲးဘဲၫယီၩ လၧအခၪ့ထံၭ လၧမီခိၬနီၪ, ပဝ့ၫဒၪယီၩ ဒၪလ့ၬ, ပလၩ့ဂၬ ဂီၩ့ဖိၪ, ၦလခိၭနၪဘၪဆၧ, ၦအၪ့လီၫလၩ့ဒၪအၥၭ, ၦမၩဆၧၥၭကွံၩအၧၩ့ အၪမံၩ့အဆၧ, ဒဲဆၧမုၬလၩလဖၪ အဆၧ, ၦၥုၪ့ထၪ့ၥၭဂဲၫ့ဆၧ, ဒဲၥုၪ့ခ့ၬၥၭခ့ၬဆၧ, ၦလၧအကြၨၭဘၪ ဆၧမ့ၬလဲၩဝ့ၫ, ဒဲၦမ့ၬလဲၩလိၬအၥၭဆ့လီၫ.

4 But when the kindness of God our Savior and his love toward mankind appeared,
4 မွဲလါနၫ့ဘိၩ ထီးဆၧထိးထဲၩ့တၩ့ထဲၩ့ပၧၩ, ယွၩအခိးအတၩ ဒဲအဆၧအဲၪၦၡၩ အီၪဖျီၪထၪ့နီၪတၭ,

5 not by works of righteousness, which we did ourselves, but according to his mercy, he saved us, through the washing of regeneration and renewing by the Holy Spirit,
5 လမွဲဘၪ ဆၧမၩအတီၩအလီၩ့ လၧၦမၩဒၪပဝ့ၫယီၩ အကၠီၩ့နီၪ, အ့ၪမွဲ ဘဲၫအဆၧယၫ့ၥုၪ့ယၫ့ၥၭ အၥိၭနီၪ, မွဲအထိးထဲၩ့တၩ့ထဲၩ့ပၧၩ လၧဆၧၥူၫဝၭဆံၫ့ ဘၪဆဲၫ့ လၧပအီၪဖျဲၪဒီၭ လဖၧၫ့, ဒဲၥၭမုဆံၫ့ဎံၪ မၩအီၪထၪ့ ပနၫ့ဆါ အၥၫ့,

6 whom he poured out on us richly, through Jesus Christ our Savior;
6 လၧအလူၫလၩ့ဝ့ၫ လၧပလီၩ့ လၧၫ့လၧၫ့ဎွ့ၩဎွ့ၩ, လၧဆၧထိးထဲၩ့တၩ့ထဲၩ့ပၧၩ, ယ့ၫၡူၬဎရံၬ အကၠီၩ့,

7 that, being justified by his grace, we might be made heirs according to the hope of eternal life.
7 ဘဲၫၥိၭ ပဘၪ ဆၧအီၪက့ၪပၧၩ, လၧၦတီၩၦလီၩ့ လၧအခိးအတၩ အကၠီၩ့တၭ, ၦကဲၪထၪ့ ပန့ဘၪၥၫဆၧ, ဘဲၫၦယိလါ ဆၧမၧၫ့ အဆိၩအကၠၪ အၥိၭနီၪလီၫ.

8 This saying is faithful, and concerning these things I desire that you affirm confidently, so that those who have believed God may be careful to maintain good works. These things are good and profitable to men;
8 ဆၧလထံၪယီၩ မွဲအလူတီၩတၭ, လၧဆၧနီၪလဖၪ အဂဲးအကၠီၪ့ ဘၪယၥၭ လၧနမိလီၩလၩ့လၬလၩ့ လထံၪဎးလဘီၩ့ဎး ဘဲၫၥိၭ ၦလၧအနဲၩထဲၩ့ ယွၩလဖၪနီၪ, မိထီးလၩ့အၥၭ ဘဲၫၥိၭ အမိၥိၫ့ဆၧ လၧဆၧမၩဂ့ၩ အဖၧၩ့နီၪလီၫ. ဆၧနီၪလဖၪမွဲ လၧအဂ့ၩအဘၪ, ဒဲဆၧအခိးအတၩ လၧၦၡၩ အဂးလီၫ.

9 but shun foolish questionings, genealogies, strife, and disputes about the law; for they are unprofitable and vain.
9 အ့ၪမွဲ ဆၧအၪ့စၪ့ ပျီၩပျီၩ ဒဲဆၧဝံထံၭဎဲၩလၪ, ဒဲဆၧအဲၪ့လိၬဆိၭချဲၩ့, ဒဲဆၧဂဲးလိၬတ့ၭလိၬအၥၭ လၧဆၧမၪလူၬ အဂဲးအကၠီၪ့နီၪ, ဂၭဎ့ၭခွံၬ အဝ့ၫၥံၪဆံၭ. အဂဲးဘဲၫယီၩ ဆၧနီၪလဖၪမွဲ ဆၧလန့ကၩဘၪဆၧတၭ, မွဲဆၧပျီၩပျီၩလီၫ.

10 Avoid a factious man after a first and second warning;
10 ၦလဂၩ လၧအမၩလၩ့ဖၭဆၧနီၪ အၪ့ၥီၪ့ အဝ့ၫနီၪ လဖၧၫ့, ဒဲနံၫဖၧၫ့လဖၧၫ့ အလးခဲၫ့နီၪ နၫ့ထၪ့ခွံၬ ဆံၭ.

11 knowing that such a one is perverted, and sins, being self-condemned.
11 ၦၥ့ၪယၫ လၧၦဘဲၫနီၪလဂၩ ဘၪ ဆၧမၩကဒံၩကဒၩဝ့ၫတၭ, အုၩ့လၩ့ဒၪ အဆၧမၪတၭ, မၩမၪဒၪ အဆၧ လီၫ.

12 When I send Artemas to you, or Tychicus, be diligent to come to me to Nicopolis, for I have determined to winter there.
12 စအၫတမံၭ မွဲဂ့ၩ, စတံခကၧၭ မွဲဂ့ၩ, ထီးယအၪ့မၧၫ့ အလ့ၩ လၧနအီၪတၭ, ကျ့ၭစၧၭဂဲၫနဝ့ၫ လၧယအီၪလၧနကီၭပလံၭ အဖၧၩ့ ချဲၫ့ချဲၫ့ဆံၭ. အဂဲးဘဲၫယီၩ ယအီၪက့ၪယၥၭ လၧယမိအီၪ ထီးနီၪ လၧဆၧဂီးခၫ ထၧၫ့ထီယၫလီၫ.

13 Send Zenas, the lawyer, and Apollos on their journey speedily, that nothing may be lacking for them.
13 ၦၥ့ၪလံၬ ဆၧၥီၪ့ဆၧၥၫ့ စဇံနၭ, ဒဲစအပီလၧၭနီၪ ဘဲၫၥိၭ အမိန့ဘၪအၥၭ လၧဆၧလမံၩ့မံၩ့ အလးထီးအီၪ လဂ့ၩတၭ, ဂဲၫၥိၫ့ အဝ့ၫၥံၪ အ့ၪဂ့ၩ ဆံၭ.

14 Let our people also learn to maintain good works for necessary uses, that they may not be unfruitful.
14 ၦဘၪဆဲၫ့ လၧပၧၩယီၩ, ဘဲၫၥိၭ အထီးမွဲ ၦလၧအလၥၪဘၪ ဆၧအဂ့ၩနီၪ, မွဲအမၩလိၪ ၥိၫ့ဆၧ လၧအမၩဂ့ၩ အဖၧၩ့ လၧအမၩဆၧ အလးအီၪ အဂးဆံၭ.

15 All who are with me greet you. Greet those who love us in faith. Grace be with you all. Amen.
15 ၦအီၪလၧယၥိၭ ကိၭဂၩဒ့ၭယီၩ ချဲၩ့ဒုၪ့နၧၩလီၫ. ၦလၧအအဲၪပၧၩ လၧဆၧနဲၩ အဖၧၩ့နီၪ, ချဲၩ့ဒုၪ့ အဝ့ၫၥံၪ ဆံၭ. မွဲဆၧအခိးအတၩနီၪ အီၪလၧနၥံၪ အၥိၭ ကိၭဂၩဒ့ၭဆံၭ. [အၩမံၩ့.]